Diari Oficial de la Generalitat Valenciana


Sumari del DOGV 3052, del 07-08-1997 (1997/8894)

ACORD de 22 d'abril de 1997, de la Comissió Territorial d'Urbanisme de València, relatiu a la revisió de les Normes Subsidiàries de Quatretonda.
------------------------------------------------------------------------------------------------------------------------------------------------

### Dades del document

Número de DOGV
:   3052

Data del DOGV
:   07-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8894


Data del document
:   22-04-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 22 d'abril de 1997, de la Comissió Territorial d'Urbanisme de València, relatiu a la revisió de les Normes Subsidiàries de Quatretonda.  
La Comissió Territorial d'Urbanisme de València, en sessió celebrada el 22 d'abril de 1997, va adoptar el següent acord:  
Vist l'expedient enviat per l'Ajuntament de Quatretonda, relatiu a la revisió de les Normes Subsidiàries, i d'acord amb els següents  
Antecedents de fet  
Primer  
El Projecte es va aprovar inicialment pel ple de l'Ajuntament en sessió celebrada el dia 1 d'agost de 1995 i, després del pertinent període d'informació pública, en què es van presentar vàries al·legacions, es va aprovar provisionalment pel mateix òrgan en data 16 d'octubre de 1995.  
Segon  
El Projecte consta de Memòria Justificativa, Normes Urbanístiques, Plans d'Informació i Plans d'Ordenació. A més, s'ha elaborat l'Estudi d'Impacte Ambiental.  
Tercer  
En data 13 de novembre de 1995, es va sol·licitar informe als següents organismes: Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports; Divisió de Recursos Hidràulics de la Direcció General d'Obres Públiques de la Conselleria d'Obres Públiques, Urbanisme i Transports; Direcció General de Patrimoni Artístic de la Conselleria de Cultura, Educació i Ciència; Servei d'Explotació de Vies i Obres de la Diputació Provincial; Confederació Hidrogràfica del Xúquer.  
De tots ells, sols va emetre informe la Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports, en data 10 de gener de 1996, i en sentit desfavorable.  
Quart  
La Comissió Informativa de la Comissió Territorial d'Urbanisme, en sessió celebrada el dia 23 de gener de 1996, va emetre informe respecte d'aquest expedient, en què s'assenyalava una sèrie de deficiències.  
Cinquè  
L'Ajuntament de Quatretonda va procedir a introduir modificacions en el Projecte, per tal de reparar les deficiències indicades. Aquestes modificacions van ser aprovades pel ple de l'Ajuntament, en sessió celebrada el dia 28 de juny de 1996.  
Sisè  
Es va elaborar un nou document complet de Normes Subsidiàries, que recollia les modificacions introduïdes en el Projecte.  
Setena  
A la vista de la nova documentació presentada, es va sol·licitar nou informe al Servei d'Explotació de Vies i Obres de la Diputació Provincial (en data 24 de juliol de 1996) i a la Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports(en data 26 de juliol de 1996). D'aquests, va emetre nou informe desfavorable la Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports, en data 11 de setembre de 1996.  
Per altra part, en data 30 de gener de 1996 es va emetre informe de la Direcció General de Patrimoni Artístic de la Conselleria de Cultura, Educació i Ciència, en el qual es feia referència a determinades exigències a considerar en l'Estudi d'Impacte Ambiental.  
Vuitè  
El director general d'Urbanisme i Ordenació Territorial, en data 19 de setembre de 1996, va emetre informe desfavorable respecte de l'expedient de referència, resolent no elevar al ple de la Comissió Territorial d'Urbanisme l'expedient, mentre s'emetera la Declaració d'Impacte Ambiental, sense perjudici que s'assenyalaven una sèrie de deficiències.  
Novè  
L'Ajuntament de Quatretonda va procedir novament a introduir correccions en el Projecte, per tal de reparar les deficiències indicades. Aquestes correccions van ser aprovades pel ple de l'Ajuntament, en sessió celebrada el dia 24 de febrer de 1997.  
Desè  
Es va elaborar un nou Projecte complet que recull les correccions introduïdes en les dues fases de reparació de deficiències. A més, s'acompanya d'un informe tècnic en el qual s'expliquen les correccions introduïdes en el document.  
Onzè  
La Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports emet nou informe (tercer), en data 27 de febrer de 1997, en sentit favorable.  
Dotzè  
La Direcció General de Patrimoni Artístic de la Conselleria de Cultura, Educació i Ciència emet nou informe, en data 4 de març de 1997.  
Tretzè  
El director general d'Urbanisme i Ordenació Territorial va emetre informe favorable respecte de l'expedient de referència, en data 6 de març de 1997, resolent no elevar al ple de la Comissió Territorial d'Urbanisme l'expedient, mentre s'emetera la Declaració d'Impacte Ambiental.  
Catorzè  
En data 4 d'abril de 1997, la Direcció General de Desenvolupament Sostenible de la Conselleria de Medi Ambient va emetre Declaració d'Impacte Ambiental favorable, amb una sèrie de condicions que consten en l'esmentada declaració.  
Quinzè  
Les determinacions generals de les Normes Subsidiàries, tal com queden finalment, després de les successives correccions, són les que es resumeixen en els quadres següents:  
 Classificació de sòl Superfície  
- Sòl urbà 561.255 m2  
- Sòl apte per a urbanitzar (industrial) 136.000 m2  
- Sòl no urbanitzable 75.086.287 m2  
- Superfície total del terme municipal 67.103.991 m2  
 Qualificació del sòl urbà Superfície  
- Nucli antic 216.023 m2  
- Eixample 132.199 m2  
- Magatzems agrícoles 151.391 m2  
- Dotacions 61.642 m2  
- Superfície total de sòl urbà 561.255 m2  
En total es reserva una superfície d'espais lliures de domini i ús públic de 16.110 m2 que, per a una població potencial del Pla de 3.000 habitants, resulta un estàndard de 5,37 m2/hab.  
Sisè  
Quatretonda compta amb Normes Subsidiàries de tipus A aprovades definitivament per la Comissió Provincial d'Urbanisme en data 24 de juliol de 1984.  
Setè  
La Comissió Informativa de la Comissió Territorial d'Urbanisme de València, en sessió celebrada el 17 d'abril de 1997, va emetre informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
L'expedient ha de resoldre's d'acord amb les disposicions de la legislació anterior a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en virtut de la pròrroga concedida mitjançant resolució del conseller d'Obres Públiques, Urbanisme i Transports, de data 14 de febrer de 1996, per aplicació de la disposició transitòria segona, punt 1, de la dita llei.  
Segon  
La tramitació és correcta, d'acord amb el que estableix l'article 114 de la Llei del Sòl i articles 125 i següents del Reglament de Planejament. Per altra part, la documentació està completa, d'acord amb el que disposa l'article 80.2 de la Llei del Sòl.  
Tercer  
Analitzant els tres informes previs emesos (Informe de la Comissió Informativa de la Comissió Territorial d'Urbanisme de data 23 de gener de 1996 i informes del director general d'Urbanisme i Ordenació Territorial de dates 19 de setembre de 1996 i 6 de març de 1997) es consideren finalment reparades totes les deficiències que s'havien indicat durant la tramitació de l'expedient.  
Quart  
En l'últim informe de la Direcció General de Patrimoni Artístic de la Conselleria de Cultura, Educació i Ciència, de data 4 de març de 1997, s'indica, textualment, el següent:   
"En la norma 1.4.7 Àtics, i en totes aquelles que fan referència a la línia de façana, caldrà entendre que aquesta és la línia de l'alineació oficial; en cas contrari la referència a la reculada dels àtics i de les cobertes inclinades podria ser la punta de la volada de l'última planta, amb la consegüent perversió de la tipologia tradicional.  
En la norma 5.9.2.2, en el paràgraf que fa referència a la conservació del nucli antic, s'han d'actualitzar els deures de conservació d'edificis als del RDL 1/1992, article 21, que queden ampliats amb la subjecció al compliment de les normes sobre protecció del medi ambient i dels patrimonis arquitectònics i arqueològics, i sobre rehabilitació urbana."  
S'entén que la primera qüestió afecta a la interpretació de la mencionada norma, però no exigeix la correcció del text d'aquesta. I, respecte de la segona qüestió, es tracta d'una disposició legal d'obligat compliment que no necessàriament ha de reiterar-se en l'articulat de les Normes Urbanístiques del Pla. En conseqüència, no es consideren deficiències que impidesquen l'aprovació de les Normes Subsidiàries.  
Cinquè  
En data 8 d'abril de 1997 es rep la certificació de l'acord plenari municipal de data 24 de febrer passat, en el qual es van aprovar les últimes modificacions, i s'inclou la remissió, per part de l'alcalde president, d'una proposta del Grup Municipal Unitat del Poble Valencià-Bloc Nacionalista, per al seu estudi i resolució pels serveis tècnics de la Conselleria d'Obres Públiques, Urbanisme i Transports. El contingut de la proposta es refereix a la ubicació d'una zona verda i al traçat d'un vial. Es considera que són qüestions de competència municipal que haurà de resoldre el propi Ajuntament de Quatretonda.  
Sisè  
La Comissió Territorial d'Urbanisme és l'òrgan competent per a resoldre sobre l'aprovació definitiva de les Normes Subsidiàries, d'acord amb el que disposa l'article 118.3.a) de la Llei del Sòl, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista del que antecedeix, la Comissió Territorial d'Urbanisme de València acorda aprovar definitivament la Revisió de les Normes Subsidiàries de Quatretonda.  
L'Ajuntament de Quatretonda haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici que puga exercitar qualsevol altre recurs que considere oportú.  
València, 22 d'abril de 1997.- El secretari de la Comissió Territorial d'Urbanisme: José Manuel Palau Navarro.